
KOMPOSTIRANJE U VLASTITOM VRTU 

. Što sve možemo kompostirati [materijal za kompostiranje) 

. Što ne smijemo dodavati u kompost 

. Upute i savjeti za kompostiranje 


. Najčešći problemi koji se javljaju pri kompostiranju i kako ih riješiti 

1. UVOD 


Tradicionalno odlaganje i spaljivanje otpada u današnje se vrijeme sve 
više izbjegava i zamjenjuje postupcima koji nisu štetni za okoliš. 
Kompostiranje je jedan od takvih postupaka, a kompostirati može svatko 
od nas, slijedeći ove jednostavne upute. 


2. ŠTO JE KOMPOSTIRANJE? 


Kompostiranje je biološka razgradnja biootpada uz prisustvo zraka, a 
pomoću čitavog niza živih organizama, pri čemu nastaju ugljikov dioksid, 
Voda, toplina i kompost-humus. Kompostiranje predstavlja najstariji i 
najprirodniji način recikliranja otpada. To je prirodan proces razgradnje 
organskih tvari poznat i primjenjivan još u antičko doba. 


3. ZAŠTO KOMPOSTIRATI? 


Jeste li znali da čak 30% kućnog otpada čini organski otpad? 
Kompostiranjem se količina otpada koja završava na odlagalištu može 
smanjiti čak za 1/3! Time se štedi prostor na odlagalištu i sprečava 
otvaranje novih odlagališta. Odvajanjem i kompostiranjem biootpada 
smanjujemo mogućnost onečišćenja podzemlja procjednim vodama s 
odlagališta, smanjujemo stvaranje stakleničkog plina metana koji 
doprinosi klimatskim promjenama. 

Izbjegavamo upotrebu umjetnih gnojiva koja smanjuju kvalitetu vode i tla 
te ugrožavaju zdravlje ljudi, biljaka i životinja. 


Kompostiranjem dobivamo kvalitetno organsko gnojivo koje je potpuno 
besplatno! 


Kompost poboljšava strukturu tla i sprečava isušivanje. 

4. ŠTO SVE MOŽEMO KOMPOSTIRATI? 


Kompostirati se može gotovo sav biljni otpad iz kuhinje, vrta, voćnjaka 
i travnjaka. 


Kvalitetan kompost ćemo dobiti ako dobro izmiješamo podjednaku 
količinu biootpada bogatog dušikom i biootpada bogatog ugljikom. 


Biootpad bogat dušikom (treba činiti 50% kompostne hrpe) 


* ostaci i kore voća i povrća 
* talog kave i čaja 

* pokošena trava 

* korovi ostaci biljaka iz vrta 
* uvenulo cvijeće 


Biootpad bogat ugljikom (treba činiti 50% kompostne hrpe) 


e lišće 

* usitnjeno suho granje 

* slama i sijeno 

* ostaci od orezivanja voćaka i vinove loze 
* piljevina i hoblovina 

* iglice četinara 


Također u kompost možemo umiješati i: 
* papirnate kutije za jaja 


* ljuske od jaja 
* kamenu prašinu 





5. ŠTO NE SMIJEMO DODAVATI U KOMPOST: 


novinski papir i časopise u boji izmet pasa i mačaka 

plastiku, metal, staklo osjemenjeni korov 

lijekove bolesne biljke 

vrećice za prašinu iz usisavača lišće oraha 

pelene jako onečišćeno drvo bojama i 
pepeo i ostatke ugljena lakovima 

biootpad koji je bio u dodiru s meso i kosti 

naftom, benzinom, bojama i mliječne proizvode 
pesticidima 





Ostaci crnogorice sadrže smolu i tog se razloga sporo kompostiraju pa 
ih treba koristiti u što manjoj količini. 


Kora nekih agruma posebice limuna, usporava kompostiranje pa ju također 
treba koristiti u što manjoj količini. 

6. KAKO ODABRATI MJESTO ZA KOMPOSTIŠTE 


Preporučljivo je da mjesto za kompostište bude na sjenovitom mjestu, 
najbolje u hladovini nekog stabla ili većeg grma. 


Kompostna hrpa mora biti u izravnom dodiru s tlom kako bi 
mikroorganizmi iz tla imali nesmetan pristup kompostištu. Iz tog razloga 
kompostište ne treba smještati na betonsku, kamenu ili neku drugu 
nepropusnu podlogu. 


7. NEKOLIKO PRAKTIČNIH SAVJETA PRIJE NEGO POČNEMO 
KOMPOSTIRATI 


Materijal za kompostiranje nikad ne stavljamo u rupu u tlu jer će zbog 
nedostatka kisika doći do truljenja i neugodnog mirisa. Pokošenu travu 
na hrpu stavljamo u vrlo tankom sloju, a prethodno ju ostavimo da se 
posuši. U protivnom može doći do truljenja. 


Organski otpad usitnimo i miješamo, a svaki odloženi sloj možemo posuti 
vrtnom zemljom ili gotovim kompostom. To će pospješiti proces 
razgradnje kompostnog materijala. 


Kompostnu hrpu započinjemo graditi u trenutku kad imamo dovoljno 
materijala. Hrpu je preporučljivo složiti odjednom jer se tako osigurava 
dovoljno visoka temperatura potrebna za pravilni tijek kompostiranja. 


Što je raznovrsniji materijal, to će brže teći proces kompostiranja i gotov 
kompost će biti kvalitetniji. 

KOMPOSTIŠTE MOŽEMO UREDITI SAMI ILI MOŽEMO KORISTITI GOTOVE 
POSUDE - KOMPOSTERE KOJI SE MOGU NABAVITI U VRTNIM CENTRIMA 
I NA SLIČNIM PRODAJNIM MJESTIMA. 





KOMPOSTIRANJE U NEKOLIKO KORAKA 





ĆD) Sav materijal usitnimo (približno na veličinu palca) 
kako bi se lakše razgradio. 

(2) U jednakom omjeru pomiješamo biootpad bogat 
dušikom (brže se razgrađuje i osigurava vlagu) i 
biootpad bogat ugljikom (sporije se razgrađuje i 
osigurava prozračnost). 





Materijal stavimo na hrpu - u kompostište koji smo sami uredili, ili u gotovu 
posudu za kompostiranje - komposter. Na dno hrpe poželjno je staviti sloj 
granja kako bi se osiguralo prozračivanje. Kompostnu hrpu zaštitimo od 
prejakog sunca i oborina npr. nadstrešnicom ili slamom. Treba izbjegavati 
pokrivanje kompostne hrpe plastičnim vrećama ili folijama. 










2) Hrpu povremeno (bar jednom mjesečno) preokrenemo 
kako bi osigurali prozračivanje. Pritom hrpu ne smijemo 
zbijati - zrak je neophodan za rast i razvoj organizama u 
kompostu, a ujedno sprečava i pojavu neugodnih mirisa. 

E) Vlažnost kompostne hrpe treba povremeno provjeravati. To ćemo najlakše 
učiniti ako uzmemo šaku kompostnog materijala i lagano ga stisnemo. 
Ako iz šake curi tekućina, previše je vode. Ako se u stisnutoj šaci ne osjeća 
vlažnost, voda nedostaje. Kada materijal u šaci ostane zbijen, vlažnost je 
primjerena. 


€) Kada kompost postane rastresit, tamne boje i poprimi specifičan miris 
»šumske zemlje“, umiješamo ga u zemlju svog vrtnog ili kućnog bilja (otprilike 
nakon 9 mjeseci). 

8. NAJČEŠĆI PROBLEMI KOJI SE JAVLJAJU PRI KOMPOSTIRANJU 
I KAKO IH RIJEŠITI 


MOJA KOMPOSTNA HRPA SMRDI! 


Nedostaje kisika ili ima previše dušika. Preokrenite hrpu 
kako biste omogućili prozračivanje i dodajte suhog 
.. materijala da upije vlagu (npr.grančice, suho lišće...) 





MOJ BIOOTPAD SE NE RAZGRAĐUJE, NIŠTA SE NE DOGAĐA! 2 


Budite strpljivi. Za proizvodnju zrelog komposta 
potrebno je i do godinu dana. Za hladnog vremena živi 
organizimi (npr. bakterije) su manje aktivni. 





HRPA JE PRESUHA! 


Kompostnu hrpu poprskajte vodom, no pazite da se 
pretjerate. Prevelika količina vode zatvorit će zračne 
prolaze te dovesti do ugibanja organizama kojima je 

. potreban zrak, čime ćete usporiti proces kompostiranja. 





HRPA JE PREVLAŽNA! 


Preokrenite hrpu i dodajte materijal koji će upiti 
suvišnu vlagu (npr. piljevina, suho lišće...) 





MOJA KOMPOSTNA HRPA PRIVLAČI KUKCE ! 


Kukci imaju važnu ulogu u kompostiranju, no ukoliko se pojačano skupljaju 
muhe, možda u hrpi ima mesnih otpadaka koje treba izbjegavati. Također 
preporučljivo je otpatke od voća i povrća prekriti tankim slojem lišća ili 
zemlje. 

9. ZA ONE KOJI ŽELE ZNATI VIŠE 


Što se događa unutar kompostne hrpe? 

Već dva dana nakon slaganja kompostne hrpe temperatura se podigne 
na 45 - 50*C, a u narednih godinu dana dostiže vrhunac od 60 - 65“, te 
dovodi do uništavanja patogenih organizama i sjemena većine korova. 
Kasnije temperatura pada, jer bakterije razgrade sve razgradljive tvari. 
Pojavljuju se drugi mikroorganizmi čijim djelovanjem započinje 
razgradnja celuloznih i drvenastih materijala. 


Nakon dva mjeseca počinje preobrazba preostalih tvari u stabilne i 
složene humusne spojeve. U tome sudjeluju razni sitni organizmi 
(stonoge, mravi, pauci, grinje i kišne gliste). Ovaj proces traje nekoliko 
mjeseci, a nakon toga kompost porpima tamnosmeđu boju. Kišnih glista i 
drugih organizama sve je manje i pojavljuje se karakterističan miris 
“šumske zemlje". 

Procesi u kompostu traju 6-12 mjeseci. Tako dobivenim humusom 
možemo gnojiti vrt, voćnjak, vinograd, travnjake ili saditi cvijeće u 
cvjetne posude. 


Kako kompost možemo učiniti kvalitetnijim? 

Kako bi kompost učinili kvalitetnijim, u kompostnu hrpu preporuča se 
dodavanje ljekovitih biljaka, a za to su posebice pogodni: 

Kopriva - ima mnogo dobrih svojstava. Zemlja dobivena od koprivinog 
komposta naročito je pogodna za uzgoj nježnih i osjetljivih kultura, te za 
uzgoj ruža i jagoda. Kopriva je riznica željeza, dušika, raznih minerala i 
mikroelemenata. 

Stolisnik - pomaže okolnom bilju da stekne otpornost prema bolestima i 
pojačava njihov miris i okus. Također, obogačuje zemlju bakrom, a lišće 
stolisnika ubrzava razgradnju komposta. 

Kamilica - pomaže u sprečavanju plijesni na sadnicama i obogaćuje 

tlo kalcijem. 

Maslačak - opskrbljuje biljke bakrom. 


Tako pripremljeni humus vrijedno je gnojivo jer potiče tlo da ozdravi, a 
biljkama daje mnoge hranjive komponente koje su važne za njihov rast. 

Kompostirati je jednostavno ako se 
pridržavate nekoliko osnovnih pravila. 


Zapažanjem i praksom sami ćete najbolje 
uvidjeti što je za Vas najdjelotvornije 
prilikom kompostiranja. 





A 
do 
VY IVAKO ID GOSPODARENJE OTPADOM 
ZAGREBACKE ZUPANIJE 
www.ivakop.hr wWww.gozz.hr 





